Myynti+ja+neuvonta+-+aiemmin+hankittu+osaaminen

Opiskelijan tai tutkinnon suorittajan aiemmin hankkima osaaminen:
 * ammatillisessa peruskoulutuksessa tunnistetaan ja tunnustetaan ennen ammattitaidon hankkimisen aloittamista
 * näyttötutkinnoissa tunnistetaan hakeutumisvaiheessa ja tunnustetaan tutkinnon suorittamisvaiheessa.

Ammattitaitovaatimukset
Lähtökohtana tunnistamisessa ja tunnustamisessa ovat tutkinnon osan arvioinnin kohteet ja arviointikriteerit. Ks. tutkinnon perusteet.

Tunnistaminen
Tutkinnon suorittajan aikaisemmin hankittu osaaminen tunnistetaan LAO:n osaamisen tunnustamisen periaatteiden mukaisesti.

Osaamisen tunnustaminen tehdään kahden (2) kuukauden kuluessa opiskelun aloittamisesta. Opetusjärjestelyt organisoidaan niin, että opiskelija voi edetä yksilöllistä oppimispolkuaan. Tunnustettu osaaminen poistaa opintojen päällekkäisyyttä ja lyhentää opiskelijan opiskeluaikaa.


 * Muualla hankittua osaamista voivat olla:**
 * aikaisemmat ammatilliset tutkinnot ja niiden tutkinnon osat
 * lukio-opinnot
 * erilliset, perustutkintoa tukevat kurssit
 * opinnot avoimessa korkeakoulussa, kansanopistossa, kansalaisopistossa, työväenopistoissa, ammattikorkeakouluissa, yliopistoissa ja ulkomailla suoritetut opinnot
 * varusmies ja siviilipalvelu
 * ohjattu harrastustoiminta ja vapaaehtoistyö
 * alalla työskentely, työkokemus

Tunnustaminen (ammatillinen peruskoulutus)
Tutkinnon suorittajan aikaisemmin hankittu osaaminen tunnustetaan LAO:n osaamisen tunnustamisen periaatteiden mukaisesti.

Opiskelija itse arvioi, onko tunnustamisen hakeminen ja käyttäminen opintoihin tarkoituksenmukaista. Opiskelija liittää hakemukseen kopiot todistuksista ja esittää arviointikeskusteluissa opinnoistaan ja työkokemuksestaan alkuperäiset todistukset tai muut luotettavat dokumentit. Todistuksista / dokumenteista tulee ilmetä aikaisempien opintojen / todistuksen antajat, opintojen laajuudet, arvosanat, suoritusajat ja sisällöt sekä työssäolon ajankohdat ja työn laatu.

Opiskelija voi pyytää osaamisen tunnistamista ja tunnustamista, vaikka hänellä ei ole opinnoista tai työkokemuksesta todistusta. Tällöin järjestetään arviointi voimassa olevien suunnitelmien ja menetelmien mukaisesti.